Ntlo

Ntlo ke yuniti e le nngwe ya kago ya bonno . E ka nna tlhatlhamo e e raraaneng go tswa mo ntlwaneng ya motheo, go ya kwa popego e e raraaneng ya legong, ya matlapa, ya konkoreite kgotsa ya dilo tse dingwe, e tlhomotswe, dipompo, motlakase le dithuthafatso, go tsenya mowa le go tsidifatsa mowa . Matlo a dirisa mefuta e e farologaneng ya dithulaganyo tsa go rulela go dira gore fa pula ena e se ka ya tsena mo lefelong la bonno. Matlo ka kakaretso a na le dikgoro kgotsa dinotlolo go sireletsa lefelo la bonno le banni ba lone le diteng tsa lone mo magodung kgotsa mo bathong ba bangwe ba ba tsenang mo lefelong le le sa tshwanelang. Bontsi jwa matlo a segompieno mo ditsong tsa Bophirima a tla nna le phaposi e le nngwe kgotsa go feta ya borobalo le matlwana a botlhapelo ,boapeelo kgotsa lefelo la go apaya, le phaposi ya bonno . Ntlo e ka nna le phaposi ya bojelo e e kgaoganyeng, kgotsa lefelo la bojelo e e kopantsweng le boapeelo kgotsa phaposi e nngwe . Matlo mangwe a magolo kwa Amerika Bokone a na le phaposi ya boitapoloso . Mo merafeng ya setso e e ikaegileng ka temothuo, diphologolo tsa mo gae jaaka dikgogo kgotsa leruo le legolo (jaaka dikgomo) di ka abelana karolo ya ntlo le batho.

Yuniti ya loago e e nnang mo ntlong e itsege jaaka lelapa . Gantsi, ntlo ke yuniti ya lelapa ya mofuta mongwe, le fa malapa a ka nna le ditlhopha tse dingwe tsa loago, jaaka batho ba ba nnang mmogo kgotsa, ntlo ya diphaposi, batho ba ba sa golaganang, ba gantsi ba dirisang ntlo jaaka legae la bona . Matlo mangwe a na le lefelo la bonno sebaka,la lelapa le le lengwe fela kgotsa setlhopha sa bogolo jo bo tshwanang. Matlo a magolo a bidiwa matlo a toropo kgotsa matlo a a mo meleng, e ka nna matlo a bonno a malapa a le mantsi mo sebopegong se le sengwe. Ntlo e ka nna le dikago tse di kwa ntle, tse di jaaka karatšhe ya dikoloi kgotsa setorosa go didiriswa  dithulusu tsa go dira Mo tshingwaneng. Ntlo e ka nna le jarata e e kwa morago, le e kwa pele kgotsa ka bobedi, tse di direlang jaaka mafelo a mangwe a baagi ba ka iketlang mo go one, ba ja kgotsa ba ikatisa.
Karolo:Pages using multiple image with auto scaled images